Source: http://www.bihon.ro/derby-ul-sezonului-pentru-csm-oradea/1267964
Timestamp: 2018-10-20 08:47:17+00:00

Document:
Derby-ul sezonului pentru CSM Oradea - BIHON
Derby-ul sezonului pentru CSM Oradea
la	27. martie 2013 15:29
CSM Oradea îşi doreşte victoria în faţa Clujului FOTO: ORADEA BEST PHOTO
Eşecul lui U Mobitelco la Craiova a complicat mult situaţia în prima parte a clasamentului.
Clujenii au toate şansele să termine sezonul regulat pe locul 7, putând să ne fie adversari în primul tur al play-off-ului. Dar U Mobitelco reprezintă una dintre cele mai proaste variante pentru CSM Oradea în acea fază a competiţiei. Ca urmare, echipa noastră trebuie să facă tot ce poate pentru a evita o confruntare cu clujenii în play-off. Pentru aceasta, băieţii lui Cristian Achim trebuie să învingă joi U Mobitelco, în penultima etapă a sezonului regulat. Meciul are loc joi seară la Arena „Antonio Alexe”, cu începere de la ora 19:15. O mult-dorită victorie ne-ar asigura clasarea pe primul loc la finele sezonului regulat şi posibilitatea de a întâlni CSM Bucureşti în play-off.
Partida de joi are aşadar o miză enormă pentru ambele echipe. Meciul constituie un duel tactic foarte interesant între cele două protagoniste. CSM Oradea este o echipă cu un joc colectiv disciplinat şi elaborat, cu o apărare organizată şi agresivă. De cealaltă parte, U Mobitelco obişnuieşte să joace adesea fără pivot, pentru a avea un plus de viteză în joc. Sunt două echipe de valori apropiate, între care orice rezultat este posibil.
„Avem un meci extrem de dificil, cu o echipă foarte valoroasă, capabilă să bată pe oricine. Noi trebuie să câştigăm, avem doar varianta victoriei. Nu ne interesează calculele, nu suntem preocupaţi cu cine vom juca în play-off, noi dorim să învingem şi să tranşăm după acest meci lupta pentru primul loc. Sperăm să avem publicul alături de noi în număr cât mai mare”, ne-a declarat managerul CSM Oradea, Şerban Sere.
CSM Oradea şi U Mobitelco s-au mai întâlnit de trei ori în acest sezon. În campionat, CSM a câştigat în tur la Cluj-Napoca, scor 84-82. Orădenii au câştigat şi meciul de acasă din Cupa României, scor 76-70, dar U Mobitelco s-a calificat la Final Four, adjudecându-şi victoria pe teren propriu cu 75-61.
Meciul CSM Oradea – U Mobitelco va fi condus de brigada de arbitri Laurenţiu Grigoraş – Fabiana Niţu, Sorin Drugău, iar comisar FR Baschet va fi Marian Oprea. Publicul orădean este aşteptat să-şi susţină favoriţii în această partidă atât de importantă.
Meciul CSM Oradea – U Mobitelco se joaca joi
Taguri: baschet, csm oradea, u mobitelco

References: CSM 
 CSM 

CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 csm